wickkiey/tamil-wikipedia-chunked huggingface dataset:
# தி-கிரேசு அட்கின்சன்

## நூல் பட்டியல்

### புத்தகங்கள்

- *Amazon Odyssey* (1974)
# தி-கிரேசு அட்கின்சன்

## நூல் பட்டியல்

### துண்டுப்பிரசுரங்கள் மற்றும் புத்தக அத்தியாயங்கள்

- "The Institution of Sexual Intercourse" (pamphlet, 1968, published by The Feminists)
- "Vaginal orgasm as a mass hysterical survival response" (pamphlet, 1968, published by The Feminists)
- "Radical Feminism" (pamphlet, 1969, published by The Feminists)
- "Radical Feminism and Love" (pamphlet, 1969, published by The Feminists)
-
# உஷா மீனா

**உஷா மீனா** (*Usha Meena*, பிறப்பு: சூலை 1, 1949) என்பவர் ஓர் இந்திய அரசியல்வாதியும் இந்திய நாடாளுமன்ற மேனாள் உறுப்பினரும் ஆவார். இவர் இந்தியத் தேசியக் காங்கிரசு வேட்பாளராக இந்திய மாநிலமான இராசத்தானில் உள்ள சவாய் மாதோபூர் தொகுதியிலிருந்து தேர்ந்தெடுக்கப்பட்ட நாடாளுமன்ற உறுப்பினர் ஆவார்.
# உஷா மீனா

## இளமை

உஷா மீனா 1 சூலை 1949 அன்று இராசத்தானின் அல்வாரில் பிறந்தார். இவர் மறைந்த சுட்டன் லால் மீனாவின் (முன்னாள் நாடாளுமன்ற உறுப்பினர், காங்கிரசு) மகள் ஆவார். இவர் தரம் சிங் மீனாவை (இஆப) மணந்தார். இவருக்கு இரண்டு மகன்கள் மற்றும் ஒரு மகள் உள்ளனர்.
# உஷா மீனா

## பணி

ஜெய்ப்பூரில் உள்ள இராசத்தான் பல்கலைக்கழகத்தில் இளங்கலைப் படிப்பை முடித்தார் உஷா. 1996-இல் 11வது மக்களவைக்கு முதன்முதலாகத் தேர்ந்தெடுக்கப்பட்டார். 1997 வரை இவர் தொழில் குழு உறுப்பினராகவும் நீர்வள அமைச்சகத்தின் ஆலோசனைக் குழு உறுப்பினராகவும் இருந்தார்.  
1998-இல், இவர் 12வது மக்களவைக்கு மீண்டும் தேர்ந்தெடுக்கப்பட்டார். 12ஆவது மக்களவையில் விவசாயக் குழு உறுப்பினராகவும், நீர்வள அமைச்சகத்தின் ஆலோசனைக் குழு உறுப்பினராகவும் இவர் பணியாற்றினார்.  
1998-99 காலகட்டத்தில் இந்தி சிக்சா சமிதியின் உறுப்பினராகவும் இருந்துள்ளார்.
# செம்மலை

<templatestyles src="Module:Infobox/styles.css"></templatestyles>
**செம்மலை** என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது கரைதுறைப்பற்று பிரதேச செயலாளர் பிரிவில் அமைந்துள்ளது. இது முல்லைத்தீவுக்குத் தென்கிழக்கே சுமார் 15 கிலோமீட்டர் தூரத்தில் அமைந்துள்ளது.
# செம்மலை

## பாடசாலைகள்

செம்மலை மகா வித்தியாலயம்
# செம்மலை

## கோவில்கள்

- பழைய செம்மலை நீராவியடிப் பிள்ளையார் ஆலயம்
- செம்மலை மாணிக்கப் பிள்ளையார் ஆலயம்
# அரசு மகளிர் கல்லூரி, ஹிசார்

**அரசு மகளிர் கல்லூரி, ஹிசார்** என்பது இந்திய மாநிலமான அரியானாவில் உள்ள ஹிசாரில் 2003 ஆம் ஆண்டில் தொடங்கப்பட்ட பொது நிதியுதவி பெறும் மகளிர் கல்லூரி ஆகும்.  
தொடங்கியதில் இருந்து 2017 ஆம் ஆண்டி வரை குருச்சேத்திரப் பல்கலைக்கழகத்தோடி இணைக்கப்பட்டிருந்த இக்கல்லூரி, தற்போது குரு ஜம்பேசுவர் அறிவியல் மற்றும் தொழில்நுட்பப் பல்கலைக்கழகத்தோடு இணைக்கப்பட்டுள்ளது.
# அரசு மகளிர் கல்லூரி, ஹிசார்

## அமைவிடம்

டெல்லி செல்லும் சாலையில் அமைந்துள்ள இக்கல்லூரியில் பட்டப்படிப்புகளோடு நாட்டு நலப்பணித் திட்டம், வேலைவாய்ப்பு வழிகாட்டுதல் மற்றும் வேலைவாய்ப்பு பிரிவு, உளவியல் ஆலோசனை பிரிவு, பெண்கள் மற்றும் தொழில் முனைவோர் பிரிவு ஆகியவையும் மாணவர்களுக்கு வழிகாட்டும் விதமாக அமைக்கப்பட்ட்டுள்ளது.
# அரசு மகளிர் கல்லூரி, ஹிசார்

## படிப்புகள்

இக்கல்லூரியில் கலை, அறிவியல், வணிகம் மற்றும் கணிணி போன்ற பிரிவுகளில் இளங்கலைப் படிப்புகளை பெண்களுக்காக மட்டுமே பினவரும் படிப்புகளை பயிற்றுவிக்கிறது.  
- இந்தி
- ஆங்கிலம்
- சமஸ்கிருதம்
- புவிவியல்
- சமூகவியல்
- அரசு நிர்வாகம்
- பொருளியல்
- வரலாறு
- உளவியல்
- வீட்டு அறிவியல்
- உடற்கல்வி
- இசை (V)
- கணக்கியல்
- கணிணி அறிவியல்
- இயற்பியல்
- வேதியியல்
- தாவரவியல்
- விலங்கியல்
- வணிகம்
# அரசு மகளிர் கல்லூரி, ஹிசார்

## மேலும் பார்க்கவும்

- ஹிசாரில் உள்ள பல்கலைக்கழகங்கள் மற்றும் கல்லூரிகளின் பட்டியல்
- ஹிசாரில் உள்ள பள்ளிகளின் பட்டியல்
- ஹரியானாவில் உள்ள உயர்கல்வி நிறுவனங்களின் பட்டியல்
# கேசர் லால்

**கேசர் லால்** (*Kesar Lal*, பிறப்பு: 16 சூலை 1929) ஓர் இந்திய அரசியல்வாதியும் நாடாளுமன்ற மக்களவை மேனாள் உறுப்பினரும் ஆவார். இவர் இராசத்தானில் உள்ள சவாய் மாதோபூர் மக்களவைத் தொகுதியிலிருந்து சுதந்திராக் கட்சியின் உறுப்பினராகப் போட்டியிட்டு இந்திய நாடாளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார். கேசர் லால் 23 சனவரி 2023 அன்று காலமானார்.
# அல்லியம் உரோசம்

**அல்லியம் உரோசம்** (தாவரவியல் வகைப்பாடு: *Allium roseum*) என்பது அமாரில்லிடேசியே தாவரக் குடும்பத்தில் உள்ள பூக்கும் தாவரமாகும். இக்குடும்பத்தில், 71 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, “அல்லியம்” பேரினத்தில், 1063 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1753 ஆம் ஆண்டு என கியூ தாவரவியல் ஆய்வகம் தெரிவிக்கிறது. அல்பேனியா, அல்சீரியா, பலேரிக் தீவுகள், கோர்சிகா, சைப்பிரசு, East ஏஜியன் தீவுகள், எகிப்து, பிரான்சு, கிரேக்கம் (நாடு), இத்தாலி, லிபியா, மொரோக்கோ, பலத்தீன் நாடு, போர்த்துகல், சார்தீனியா, சிசிலி, எசுப்பானியா, தூனிசியா, துருக்கி, யுகோசுலாவியா முதலிய இடங்களின் அகணிய தாவரமாக இவ்வினம் உள்ளது. இதில் மருத்துவ குணங்கள் இருப்பதாக ஆய்வுகளில் தெரிகிறது.
# ஆன்ஸ் ராஜ் மகிளா மகா வித்யாலயா

**ஆன்ஸ் ராஜ் மகிளா மகா வித்யாலயா(Hans Raj Mahila Maha Vidyalaya)** என்பது இந்தியாவின் பஞ்சாப் மாநிலம் ஜலந்தரில் உள்ள ஒரு மகளிர் கல்லூரியாகும். 1927 ஆம் ஆண்டு பாகிஸ்தானின் லாகூரில் மகாத்மா ஹன்ஸ்ராஜ் என்பவரால் நிறுவப்பட்ட இக்கல்லூரி இந்தியா மற்றும் பாகிஸ்தான் பிரிவினைக்குப் பிறகு 1948 ஆம் ஆண்டில் பஞ்சாப்பின் ஜலந்தருக்கு மாற்றப்பட்டது.  
பெண்களுக்கு மதிப்பு அடிப்படையிலான, வேலைவாய்ப்பு சார்ந்த தரமான கல்வியை வழங்க ஆரம்பிக்கப்பட்ட இக்கல்லூரியில் தற்போது 5000 க்கும் மேற்பட்ட பெண் மாணவர்கள் பயின்று வருகிறனர். குரு நானக் தேவ் பல்கலைக்கழகத்தோடு இணைந்துள்ள இக்கல்லூரியில்  
இக்கல்லூரியானது தயானந்த் ஆங்கிலோ-வேத கல்லூரி நிர்வாகக் குழுவால் (DAVMC) நிர்வகிக்கப்படுகிறது. இதன் தற்போது கல்லூரியின் முதல்வராக திருமதி அஜய் சரீன் பணியாற்றிவருகிறார்.
# ஆன்ஸ் ராஜ் மகிளா மகா வித்யாலயா

## குறிப்பிடத்தக்க முன்னாள் மாணவர்கள்

- ட்ரிப்யூன் அறக்கட்டளையின் முதல் பெண் தலைவர் சர்லா கிரேவால்
- திருமதி. சஞ்சல், பஞ்சாப் விளையாட்டுத் துறையின் முதல் துணை இயக்குநர்
- குர்வீன் சித்து, தேசிய தணிக்கை மற்றும் கணக்கு அகாடமியின் துணை இயக்குநர்
- ஜே கக்ரியா, HRMMV இன் முன்னாள் முதல்வர்
- ஜலந்தரில் உள்ள பிடி ஆர்யா கல்லூரியின் முதல்வர் சரிதா வர்மா
- ஜலந்தரில் உள்ள ஜிஎன்டி பல்கலைக்கழகத்தின் முதல்வர் உஷா கபூர்
- நீலம் சேத்தி, குர்தாஸ்பூரில் உள்ள SD கல்லூரியின் முதல்வர்
- சுமிதா தவ்ரா, ஐஏஎஸ் அதிகாரி
- சரளா பரத்வாஜ், தேசிய சமஸ்கிருத இலக்கிய விருது பெற்றவர்
- ரச்சனா பூரி
- சுனிதா ராணி, அர்ஜுனா விருது மற்றும் பத்மஸ்ரீ விருது பெற்றவர்
- சுர்பி ஜோதி, தொலைக்காட்சி, பஞ்சாபி திரைப்பட மற்றும் நாடக நடிகை *, ரௌலா பை கயா* மற்றும் *குபூல் ஹை* ஆகியவற்றால் மிகவும் பிரபலமானவர்
- லெப்டினன்ட் நந்திதா பரத்வாஜ், 2015 குடியரசு தின அணிவகுப்பில் கடற்படையின் முதல் மகளிர் குழுவின் பிளாட்டூன் கன்டிஜென்ட் கமாண்டர்
- நளினி பிரியதர்ஷ்னி, கவிஞர் மற்றும் எழுத்தாளர்
- பீனு ராஜ்பூட், ஆவணப்படத் தயாரிப்பாளர், டெல்லி
# ஆன்ஸ் ராஜ் மகிளா மகா வித்யாலயா

## விருதுகள்

- அமிர்தசரஸில் உள்ள GND பல்கலைக்கழகத்தில் மண்டல இளைஞர் விழாவில் முதல் பரிசு
- GND பல்கலைக்கழக விளையாட்டு சாம்பியன்ஷிப் (தொடர்ந்து 22 ஆண்டுகள்)  
இந்தக் கல்லூரிக்கு இந்திய அரசால் வழங்கப்பட்ட நட்சத்திரக் கல்லூரி என்ற அந்தஸ்தும் உள்ளது. இக்கல்லூரி பல்கலைக்கழக மானியக் குழுவினால் (இந்தியா) "சிறந்த கல்லூரியாக" அங்கீகரிக்கப்பட்டுள்ளது. மேலும் தேசிய மதிப்பீடு மற்றும் தரச்சான்று அவையின்<nowiki/>தரமதிப்பீட்டில் 4 மதிப்பெண்களுக்கு 3.83 (பெண்கள் கல்லூரிகளில் இந்தியாவிலேயே அதிக மதிப்பெண்) **ஏ தகுதி** பெற்று மறு அங்கீகாரம் பெற்றுள்ளது.
# அனிதா சிங் குர்ஜார்

**அனிதா சிங் குர்ஜார்** (*Anita Singh Gurjar*) ஓர் இந்திய அரசியல்வாதியும் இராசத்தான் மாநில சட்டமன்ற மேனாள் உறுப்பினரும் ஆவர். குர்ஜார் பாரதிய ஜனதா கட்சியின் தலைவர் ஆவார். இவர் பரத்பூர் மாவட்டத்தில் உள்ள நகர் தொகுதியிலிருந்து இராசத்தான் சட்டமன்றத்திற்கு உறுப்பினராகத் தேர்ந்தெடுக்கப்பட்டார். குர்ஜார் இளமறிவியல் மற்றும் இளநிலை சட்டம் படித்துள்ளார்.
# தென்னிந்திய பண்பாட்டுச் சங்கம், ஐதராபாத்

**தென்னிந்திய பண்பாட்டுச் சங்கம், ஐதராபாத்** (*South Indian Cultural Association, Hyderabad*, *SICA*) என்பது கர்நாடக இசை மற்றும் நடனத்திற்காக நடத்தப்படும் இலாப நோக்கற்ற அமைப்பாகும். இந்தியாவின் ஐதராபாத்தில் அமைந்துள்ள இந்த அமைப்பின் முக்கிய பணி, ரவீந்திர பாரதியில் கர்நாடக இசை நிகழ்ச்சிகள் மற்றும் பாரம்பரிய நடன நிகழ்ச்சிகள் போன்ற கலாச்சார நிகழ்வுகளை ஏற்பாடு செய்வதாகும்.  
புகழ்பெற்ற பாரம்பரிய இசை மற்றும் நடனக் கலைஞர்கள் ஒவ்வொரு ஆண்டும் பிப்ரவரி மற்றும் மார்ச் மாதங்களில் பிரசங்கங்கள், நாம சங்கீர்த்தனங்கள் மற்றும் அன்னமாச்சார்யா கீர்த்தனைகள் போன்றவைகளை இத்திருவிழாவின் போது நிகழ்த்துகிறார்கள்.
# தென்னிந்திய பண்பாட்டுச் சங்கம், ஐதராபாத்

## வரலாறு

இச்சங்கம் 1959 ஆம் ஆண்டில் சென்னை மாகாணத்தைச் சேர்ந்த அரசு அதிகாரிகள், இசைக் கச்சேரிகளைக் காண்பதற்காக நிறுவப்பட்டது. 2009 ஆம் ஆண்டில் பொன்விழாவைக் கொண்டாடும் இதன் ஒரு வருட கால கொண்டாட்டங்கள் 16 ஆகஸ்ட் 2009 அன்று *ஐதராபாத்தில் உள்ள பாரதிய வித்யா பவனில்* நடைபெற்ற கலைநிகழ்ச்சிகளோடு நிறைவடைந்துள்ளன.  
கிருஷ்ண கான சபா என்ற ஒரே ஒரு அமைப்பு மட்டுமே இசைக்காகவும் கலைக்காகவும் இயங்கிவந்த நிலையில் சில கலை ஆர்வலர்கள் ஒன்று கூடி1959 ஆம் ஆண்டு மே மாதம் 26 ஆம் தேதி ஐதராபாத்தில் தென்னிந்திய கலாசார சங்கத்தை தோற்றுவித்தனர்.  
இந்த அமைப்பு மாநில அரசால் "ஏ" தர பண்பாட்டு நிறுவனமாக தரவரிசைப்படுத்தப்பட்டுள்ளது.
# தென்னிந்திய பண்பாட்டுச் சங்கம், ஐதராபாத்

## கலைஞர்களின் பட்டியல்

பல ஆண்டுகளாக இந்த அமைப்புக்காக இசையமைத்த கலைஞர்கள் பின்வருமாறு:  
- மங்கலம்பள்ளி பாலமுரளிகிருஷ்ணா
- மதுரை டி.என்.சேஷகோபாலன்
- கத்ரி கோபாலநாத்
- ஊர்மிளா சத்தியநாராயணா
- என். ரமணி
- நெடுநூரி கிருஷ்ணமூர்த்தி
- ஐதராபாத் சகோதரர்கள்
- ஐதராபாத் சகோதரிகள்]]
- என். சி. எச். பார்த்தசாரதி
- வாணி ஜெயராம்
- ஜி. ஜே. ஆர். கிருஷ்ணன்
- கார்த்திக் சேஷாத்ரி
- உ. ஸ்ரீநிவாஸ்
- சசாங்க் சுப்பிரமண்யம்
- ஜெயப்பிரதா ராமமூர்த்தி
- பி. உன்னிகிருஷ்ணன்
- பிரியா சகோதரிகள்
- சஞ்சய் சுப்ரமணியன்
- சுதா ரகுநாதன்
- நித்யஸ்ரீ
- பார்வதி ஸ்ரீநிவாஸ்
- மல்லேனாதி ஸ்ரீனிவாஸ்
- நித்யஸ்ரீ பர்வலா
- மகாதேவன் ரெட்டி
- பந்துல ராமா
# தென்னிந்திய பண்பாட்டுச் சங்கம், ஐதராபாத்

## விழா நிகழ்ச்சி

### கடந்த கால நிகழ்வுகள்

- 20 மார்ச் 2011 - எஸ். ஷஷாங்க், புல்லாங்குழல்
- 21 மார்ச் 2011 - மதுரை டி.என்.சேஷகோபாலன், குரல்
- 22 மார்ச் 2011 - சுதா ரகுநாதன், குரல்
# குடமாளூர் கருணாகரன் நாயர்

**குடமாளூர் கருணாகரன் நாயர்** (1916-2000) என்பவர் ஒரு முன்னோடி கதகளி நடனக்கலைஞர் ஆவார், தென்னிந்தியாவில் கேரளாவில் ஆடப்படும் பாரம்பரிய நடன நாடகமான கதகளியில் பெண் கதாபாத்திரங்களையும் (குடமலையூர் பிரபுத்துவ தமயந்தி, ருக்மணி, திரௌபதி மற்றும் தேவயானி, மோகினி மற்றும் லலிதா போன்ற மந்திரவாதிகள், கட்டாலட்டி அல்லது காட்டுவாசி மனைவி, வண்ணாட்டி அல்லது சலவைப் பெண், மற்றும் மலயாட்டி அல்லது மலைப்பெண், மற்றும் சிருங்காரம் அல்லது சிற்றின்பம் மற்றும் கருணா) அப்பெண்களின் சோகமான அம்சங்களையும் அதில் முன்னிலைப்படுத்திய கலைஞராவார்.  
புகழ்பெற்ற கலாமண்டலம் கிருஷ்ணன் நாயருடன் இணைந்து, கருணாகரன் நாயரின் படைத்த பல நடனக்கலைப் பங்களிப்புகள் கதகளியின்பல்வேறு பரிமாணங்களைக் காட்டியுள்ளது. அவரது வசீகரமான முகத்துடனும், மேடையில் அழகான பெண்மையின் அசைவுகளுடனும், குடமாளூர் கருணாகரன் , கிருஷ்ணன் நாயரின் கதாநாயகர்களுக்கு எதிரே சிறந்த கதாநாயகி என்று பெயர் பெற்றுள்ளார்.  
தமயந்தி, லலிதா, குந்தி, மோகினி, ருக்மணி, தேவயானி, சைரந்திரி மற்றும் திரௌபதி போன்ற கதகளியின் முக்கிய பெண் கதாபாத்திரங்கள் வேடமேற்று இவர், கிருஷ்ணன் நாயரின் நளன், கர்ணன், ருக்மாங்கதன் மற்றும் கீச்சகன் போன்ற கதாநாயகர்களோடு நிகழ்ச்சிகளில் பங்கேற்ப்பது வழக்கம்மாகும்.  
1916 ஆம் ஆண்டில் கோட்டயம் மாவட்டத்தில் உள்ள குடமாளூர் கிராமத்தில் வாசுதேவபுரம் கோயிலுக்கு அருகில் பிறந்த கருணாகரன் நாயர், அவரது குருவான குறிச்சி ராம பணிக்கரால் கதகளி தீட்சை பெற்றுள்ளார். பின்னர், குறிச்சி குஞ்சன் பணிக்கர், தோட்டம் சங்கரன் நம்பூதிரி மற்றும் கொச்சப்பி-ராமன் சகோதரர்களிடம் பயிற்சி பெற்றுள்ள இவர் மறைந்த காவலப்பாரா நாராயணன் நாயரிடம் இருந்து கதகளி வடக்குப் பள்ளியில் பயின்று புகழ் பெற்றுள்ளார். குசேலவருத்தம் என்ற ஆட்டத்தில் குசேலன் (சுதாமா) மற்றும் பாலிவிஜயத்தில் நாரதன் போன்ற ஆண் வேடங்களிலும் நடித்துள்ளார்,  
சிறு வயதிலேயே தோட்டம் சங்கரன் நம்பூதிரியுடன் 1881-1943 காலகட்டத்தில் அவரது வெளிநாட்டு சுற்றுப்பயணத்தில்அவருடன் சென்ற இவர் காவலபர நாராயணன் நாயரின் சீடராகி, வடக்கு கதகளி பாணியில் பட்டம் பெற்றுள்ளார். 1939 ஆம் ஆண்டில் திருவிதாங்கூர் அரண்மனையின் கதகளியாட்டத்தின் முக்கிய குழுவில் சேர்ந்துள்ள கருணாகரன், கொச்சியில் உள்ள பேக்ட் கதகளி பள்ளியிலும், பின்னர் தனது சொந்த ஊரான குடமாளூர் கலா கேந்திரத்திலும் கதகளி நடன ஆசிரியராகப் பணிபுரிந்துள்ளார். கருணாகரன் நாயர் கோட்டக்கல் சிவராமனின் குரு ஆவார், கதகளியில் பெண் வேடங்களின் முக்கியத்துவத்தை பிரபலப்படுத்தியதில் இவருக்கு சிறந்த இடமுண்டு.  
மத்திய சங்கீத நாடக அகாடமி மற்றும் கேரள சங்கீத நாடக அகாடமியின் விருதுகளை வென்றுள்ள கருணாகரன் அக்டோபர் 17, 2000 அன்று மறைந்தார்.  
குடமாளூர் கருணாகரன் நாயரின் பாரம்பரியத்தை அவரது சீடர் *மேரிஸ் நொய்சக்ஸ்*, அவரது மருமகன் மாதூர் கோவிந்தன் குட்டி மற்றும் பேரன் குடமாளூர் முரளிகிருஷ்ணன் ஆகியோர் தொடர்ந்து வருகின்றனர்.
# பெண்களை அநாகரீகமாக பிரதிநிதித்துவப்படுத்துதல் (தடை) சட்டம்

**பெண்களை அநாகரீகமாக பிரதிநிதித்துவப்படுத்துதல் (தடை) சட்டம், 1986** என்பது இந்திய நாடாளுமன்றத்தின் ஒரு சட்டமாகும், இதன்படி திரைப்படம், வலைத் தொடர்கள், விளம்பரம் அல்லது வெளியீடுகள், எழுத்துக்கள், ஓவியங்கள், புள்ளிவிவரங்கள் அல்லது வேறு எந்த வகையிலும் பெண்களை அநாகரீகமாக பிரதிநிதித்துவப்படுத்துவதையும் பெண்களை எதிர்மரையாகக் காட்டுவதைத் தடுக்கவும் இச்சட்டம் இயற்றப்பட்டுள்ளது.  
நாடாளுமன்ற உறுப்பினர் திரு மார்கரெட் ஆல்வா மாநிலங்களவையில் இந்த சட்டத்தை முன்வைத்ததன் அடிப்படையில், அக்டோபர் 1987 ஆம் ஆண்டில் இது ஒரு தனிச்சட்டமாக இயற்றப்பட்டுள்ளது.  
இதன்படி எந்தவொரு OTT தளங்களும் அல்லது அச்சு ஊடகங்களும் பெண்களை பாலியல் பொருளாகக் சித்தரித்தாலோ அல்லது அதன் நிகழ்ச்சிகளில் பெண்களின் நிர்வாணம் அல்லது ஆபாசத்தைக் காட்டினாலோ, இச்சட்டப்படி அது தண்டனைக்குரிய குற்றமாகும், மேலும் இதன்மூலம் அவ்வாறு வெளிவந்த ஊடகத்தின் தொடரையோ அல்லது அதன் தளத்தையோ தடைசெய்ய முடியும்.
# ஜேனட் ரொனால்ட்சு

**ஜேனட் எலிசபெத் ரொனால்ட்சு** (*Janet Elizabeth Ronalds,* பிறப்பு: அக்டோபர் 30, 1985) ஆத்திரேலியாவில் பிறந்த உடலியக்க மருத்துவரும், பன்முகத் துடுப்பாட்ட வீரரும் ஆவார். இவர் ஜெர்மனி பெண்கள் தேசிய துடுப்பாட்ட அணிக்காக விளையாடுகிறார். பெண்கள் பன்னாட்டு இருபது20 போட்டியில் ஜெர்மனிக்காக சதம் அடித்த முதல் வீரர் ( ஆண்/பெண் ) இவர்தான்.
# ஜேனட் ரொனால்ட்சு

## ஆரம்ப வாழ்க்கை மற்றும் தொழில்

ஜேனட் ரொனால்ட்சு ஆத்திரேலியாவிலுள்ள விக்டோரியாவின் வாரகுல் என்ற ஊரில் பிறந்தார். 2007 இல் மெல்போர்ண் பல்கலைக்கழகத்தில் உடலியக்க மருத்துவத்தில் இளங்கலை முடித்தார். 2008 இல் மெல்போர்ணில் தனது உடலியக்க மருத்துவத் தொழில் வாழ்க்கையைத் தொடங்கினார். பிறகு, இவர் 2011 மற்றும் 2016 க்கு இடையில் இங்கிலாந்தில் பணியாற்றினார். 2018 முதல், இவர் ஜெர்மனியின் மியூனிக்கில் வசித்து வருகிறார்.
# ஜேனட் ரொனால்ட்சு

## சர்வதேச வாழ்க்கை

சூன் 26, 2019 அன்று, ஐரோப்பாவில் 2019இல் நடந்த சர்வதேச மகளிர் துடுப்பாட்டத் தகுதிச் சுற்றின் முதல் போட்டியில் இசுக்கொட்லாந்திற்கு எதிராக பெண்கள் பன்னாட்டு இருபது20 போட்டிகளில் அறிமுகமானார்.  
பிப்ரவரி 2020 இல், மஸ்கட்டில் உள்ள அல் அமெரட் துடுப்பாட விளையாட்டு மைதானத்தில் ஜெர்மனிக்கும் ஓமனுக்கும் இடையிலான இருதரப்புத் தொடரின் முதல் பெண்கள் பன்னாட்டு இருபது20 போட்டியில், ஒட்டுமொத்த 158 ஓட்டங்களில் இவர் கிறிஸ்டினா கோஃப் என்பவருடன் சேர்ந்து 71 * ஓட்டங்களை எடுத்தார். இப்போட்டியில் 115 ஓட்டத்தில் வித்தியாசத்தில் ஜெர்மனி அணியின் முதல் வெற்றியாகும். தொடரின் மூன்றாவது போட்டியில், இவர் 47 ஓட்டங்கள் எடுத்தார். மேலும் ஆட்ட நாயகியாக தேர்வு செய்யப்பட்டார். இறுதியில் ஜெர்மனி பெண்கள் பன்னாட்டு இருபது20 தொடரை 4-0 என வென்றது. மேலும் தொடரின் நாயகியாகவும் ரொனால்ட்சு தேர்ந்தெடுக்கப்பட்டார்.  
13 ஆகஸ்ட் 2020 அன்று, ஜெர்மனிக்கும் ஆஸ்திரியாவுக்கும் இடையே சீபார்ன் துடுப்பாட்ட மைதானத்தில் நடந்த மற்றொரு இருதரப்பு தொடரின் இரண்டாவது இருபது20 போட்டியில், ஜெர்மனிக்காக சதம் அடித்த முதல் ஆண் அல்லது பெண் வீரர் என்ற பெருமையை இவர் பெற்றார். அடுத்த நாள் நடந்த, இருதரப்புத் தொடரின் நான்காவது போட்டியில், ரொனால்ட்சு 68* ஓட்டங்களை எடுத்தார். மேலும் கோஃப் உடன் இணைந்து 198/0 என்ற குழுவின் எண்ணிக்கையை அதிகரித்தார். இது முந்தைய நாள் அனைத்து சாதனைகளையும் முறியடித்தது. அடுத்த மாதம், ஐரோப்பாவில் நடந்த 2021 பன்னாட்டு மகளிர் இருபது20 உலகக் கோப்பைத் தகுதிச் சுற்றில் ஜெர்மனியின் நான்கு போட்டிகளிலும் விளையாடினார்.
# கம்சா மேக்வால்

**கம்சா மேக்வால்** (*Kamsa Meghwal*-பிறப்பு 1968) ஓர் இந்திய அரசியல்வாதி ஆவார். இவர் இராசத்தான் சட்டமன்ற மேனாள் உறுப்பினராகவும், இராசத்தான் அரசாங்கத்தில் அமைச்சராகவும் இருந்துள்ளார்.  
2008ஆம் ஆண்டில், போபால்கர் தொகுதியிலிருந்து இராசத்தான் சட்டமன்றத்திற்கு பாஜக சார்பில் போட்டியிட்டு வெற்றிபெற்றதன் மூலம் சட்டமன்ற உறுப்பினராகத் தேர்ந்தெடுக்கப்பட்டார். இவர் 2013-இல் மீண்டும் தேர்ந்தெடுக்கப்பட்டார்.  
திசம்பர் 2016-இல், இவர் பழங்குடியினர் மேம்பாட்டு அமைச்சராக நியமிக்கப்பட்டார்.  
மேக்வாலுக்கு திருமணமாகி 2 மகன்கள் உள்ளனர்.
# மஞ்சு மேக்வால்

**மஞ்சு தேவி மேக்வால்** (*Manju Meghwal*) ஓர் இந்திய அரசியல்வாதியும் இந்திய தேசிய காங்கிரசு கட்சியினைச் சேர்ந்தவரும் ஆவார். இவர் இராசத்தானின் நாகவுர் மாவட்டத்தின் ஜெயல் தொகுதியிலிருந்து சட்டமன்ற உறுப்பினராக இருந்துள்ளார்.
# மஞ்சு மேக்வால்

## சாதனைகள்

மஞ்சு மேக்வாலுக்கு ஜெய்ப்பூரில் உள்ள மகாத்மா ஜோதி ராவ் பூலே பல்கலைக்கழகத்தில் முனைவர் பட்டம் வழங்கப்பட்டது. நாகவுர் மாவட்ட ஊராட்சி மக்கள் பிரதிநிதிகளின் பங்கு பற்றிய ஆய்வுக் கட்டுரையை இவர் தயாரித்தார்.  
2021ஆம் ஆண்டிற்கான சிறந்த சட்டமன்ற உறுப்பினர் விருது மஞ்சு தேவி மேக்வாலுக்கு வழங்கப்பட்டது. சட்டசபை சபாநாயகர் சிபி ஜோஷி மற்றும் முதல்வர் அசோக் கெலாட், எதிர்க்கட்சித் தலைவர் குலாப் சந்த் கட்டாரியா ஆகியோரால் வழங்கப்பட்ட பாராட்டுக் கடிதம் வழங்கப்பட்டுக் கௌரவிக்கப்பட்டார். சபையில் சிறப்பாகப் பணியாற்றியதற்காகவும், அதிகபட்சப் பிரச்சினைகளை எழுப்பியதற்காகவும் இவருக்கு இந்த சிறந்த சட்டமன்ற உறுப்பினர் விருது வழங்கப்பட்டது.
# மஞ்சு பாக்மர்

**மஞ்சு பாக்மர்** (*Manju Baghmar*-பிறப்பு 03 ஏப்ரல் 1970) என்பவர் இந்திய அரசியல்வாதியும் இராசத்தான் சட்டமன்ற உறுப்பினரும் ஆவார். இவர் தற்போது இராசத்தான் அரசாங்கத்தில் பொதுப்பணித்துறை, பெண்கள் மற்றும் குழந்தைகள் மேம்பாட்டுத் துறை அமைச்சராகப் பணியாற்றுகிறார். இவர் ஜெயல் சட்டமன்றத் தொகுதியிலிருந்து 14 மற்றும் 16ஆவது இராசத்தான் சட்டமன்ற உறுப்பினராக உள்ளார். இவர் பாரதிய ஜனதா கட்சியின் உறுப்பினர் ஆவார்.
# மஞ்சு பாக்மர்

## அரசியல் வாழ்க்கை

2023 இராசத்தான் சட்டப் பேரவைத் தேர்தலைத் தொடர்ந்து, இவர் ஜெயல் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார், இந்திய தேசிய காங்கிரசின் வேட்பாளரான மஞ்சு தேவியை 1565 வாக்குகள் வித்தியாசத்தில் தோற்கடித்தார்.
# ஜெயல் சட்டமன்றத் தொகுதி

**ஜெயல் சட்டமன்றத் தொகுதி** (*Jayal Assembly constituency*) இந்தியாவின் இராசத்தான் மாநிலத்தின் 200 சட்டமன்றத் தொகுதிகளில் ஒன்றாகும்.  
இது நாகவுர் மாவட்டத்தில் உள்ள தொகுதிகளுள் ஒன்றாகும். இத்தொகுதி பட்டியல் சாதியினருக்கு ஒதுக்கப்பட்டுள்ளது. 2023ஆம் ஆண்டு நிலவரப்படி, பாரதிய ஜனதா கட்சியின் மஞ்சு பாக்மர் இத்தொகுதியின் சட்டமன்ற உறுப்பினராக உள்ளார்.
| இந்திய தேசிய காங்கிரசு
|-
| 2013
| மஞ்சு பாக்மர்
| பாரதிய ஜனதா கட்சி
|-
| 2018
| மஞ்சு மேக்வால்
| பாரதிய ஜனதா கட்சி
|-
|}
# ஜெயல் சட்டமன்றத் தொகுதி

## மேலும் பார்க்கவும்

- நாகவுர் மாவட்டம்
# பிரியங்கா சவுத்ரி

**பிரியங்கா சவுத்ரி** (*Priyanka Chowdhary*) என்பவர் இந்திய அரசியல்வாதியும், இராசத்தான் சட்டமன்ற உறுப்பினரும் ஆவார். இவர் 2024ஆம் ஆண்டு நடைபெற்ற இராசத்தான் சட்டமன்றத் தேர்தலில்பார்மர் சட்டமன்றத் தொகுதியில் போட்டியிட்டு வெற்றி பெற்று 16வது இராசத்தான் சட்டமன்ற உறுப்பினராக உள்ளார். இவர் சுயேச்சையாகப் போட்டியிட்டு வெற்றிபெற்றுள்ளார். இவர் 1996-இல் முதுகலைப் பட்டத்தினையும் 2005-பல் மருத்துவப் பட்டத்தினை இராசத்தான் பல்கலைக்கழகத்திலிருந்து பெற்றுள்ளார்.
# கல்பனா தேவி (அரசியல்வாதி)

**கல்பனா தேவி** (*Kalpana Devi*-பிறப்பு: ஆகத்துட் 9, 1969) என்பவர் ஓர் இந்திய அரசியல்வாதியும் இராசத்தான் சட்டமன்ற உறுப்பினரும் ஆவார். இவர் தற்போது இராசத்தான் லாட்புரா சட்டமன்றத் தொகுதியைப் பிரதிநிதித்துவப்படுத்தும் 16ஆவது இராசத்தான் சட்டப் பேரவையின் உறுப்பினராக உள்ளார். முன்னதாக, 2018 முதல் 2023 வரை இதே தொகுதியைப் பிரதிநிதித்துவப்படுத்தி சட்டமன்ற உறுப்பினராகப் பணியாற்றினார். இவர் பாரதிய ஜனதா கட்சியின் உறுப்பினர் ஆவார்.
# கல்பனா தேவி (அரசியல்வாதி)

## அரசியல்

2018 இராசத்தான் சட்டப் பேரவைத் தேர்தலில் லாத்புரா சட்டமன்றத் தொகுதியில் போட்டியிட்டு 104912 வாக்குகள் வித்தியாசத்தில் வெற்றி பெற்று தனது அரசியல் வாழ்க்கையைத் தொடங்கினார் கல்பனா தேவி.  
2023 இராசத்தான் சட்டப் பேரவைத் தேர்தலில் இவர் லாட்புரா சட்டமன்றத் தொகுதியிலிருந்து மீண்டும் சட்டமன்ற உறுப்பினராகத் தேர்ந்தெடுக்கப்பட்டார். இவர் இந்திய தேசிய காங்கிரசின் வேட்பாளர் நைமுதீன் குடுவை 25,522 வாக்குகள் வித்தியாசத்தில் தோற்கடித்தார்.
# சந்தேஷ்காளி

**சந்தேஷ்காளி** (Sandeshkhali என்பது இந்தியாவின் மேற்கு வங்காள மாநிலத்தில் வடக்கு 24 பர்கனா மாவட்டத்தின் பாசிர்காட் உட்பிரிவில் சந்தேஷ்காலி II தொகுதியில் உள்ள ஒரு கிராமம் ஆகும்.
# சந்தேஷ்காளி

## நிலவியல்

### அமைவிடம்

சந்தேஷ்காளி நில அமைவில் அமைந்துள்ளது
# சந்தேஷ்காளி

## நிலவியல்

### பகுதி கண்ணோட்டம்

வரைபடத்தில் காட்டப்பட்டுள்ள பகுதி, கீழ் கங்கை வடிநிலத்தில் அமைந்துள்ள இச்சாமதி-ராயமங்கல் சமவெளியின் ஒரு பகுதியாகும். இது முதிர்ந்த கருப்பு அல்லது பழுப்பு நிற களிமண் முதல் சமீபத்திய வண்டல் மண்ணைக் கொண்டுள்ளது. ஏராளமான ஆறுகள், சிற்றோடைகள் மற்றும் கால்வாய்கள் இப்பகுதி வழியாகச் செல்கின்றன. சுந்தரவன தேசிய பூங்காவின் முனை வரைபடத்தின் கீழ்ப் பகுதியில் காணப்படும் (பச்சை நிறத்தில் காட்டப்பட்டுள்ளது ஆனால் குறிக்கப்படவில்லை). பெரிய முழுத்திரை வரைபடம் முழு வனப்பகுதியையும் காட்டுகிறது. இப்பகுதியின் பெரும் பகுதி சுந்தரவனக் குடியிருப்புகளின் ஒரு பகுதியாகும். மக்கள்தொகை அதிகம் உள்ள பகுதி கிராமப்புற பகுதியாகும். மக்கள்தொகையில் 12.96% மட்டுமே நகர்ப்புறங்களில் வாழ்கின்றனர் மற்றும் 87.04% மக்கள் கிராமப்புறங்களில் வாழ்கின்றனர்.  
<small>குறிப்பு: துணைப்பிரிவில் உள்ள சில குறிப்பிடத்தக்க இடங்களை வரைபடம் காட்டுகிறது.</small> <small>வரைபடத்தில் குறிக்கப்பட்ட அனைத்து இடங்களும் பெரிய வரைபடத்தில் இணைக்கப்பட்டுள்ளன.</small>
# சந்தேஷ்காளி

## நிர்வாகம்

### காவல் நிலையம்

சந்தேஷ்காளி காவல் நிலையம் இங்குள்ள 328,989 மக்களுக்கு சேவை செய்கிறது. இது சந்தேஷ்காளி II சிடி தொகுதியின் அதிகார வரம்பைக் கொண்டுள்ளது. ராஜ்பாரியில் ஒரு புறக்காவல் நிலையம் உள்ளது.
# சந்தேஷ்காளி

## நிர்வாகம்

### தொகுதி தலைமையகம்

சந்தேஷ்காளி II சிடி பிரிவின் தலைமையகம் துவாரிர் வனப்பகுதியில் அமைந்துள்ளது.
# சந்தேஷ்காளி

## மக்கள்தொகை

மாவட்ட மக்கள் தொகை கணக்கெடுப்பு கையேட்டில் உள்ள சந்தேஷ்காளி II சிடி பிரிவின் வரைபடத்தில், சந்தேஷ்காளி கிராமம் எண். 884 *துவாரிர் காட்டுப்பகுதியின்* ஒரு பகுதியாகக் காட்டப்பட்டுள்ளது.  
2011ஆம் ஆண்டு இந்திய மக்கள் தொகை கணக்கெடுப்பின்படி, துவாரிர் காட்டுப்பகுதியின் மொத்த மக்கள்தொகை 11,155 ஆகும். இதில் 5,760 (52%) ஆண்கள் மற்றும் 5,395 (48%) பேர் பெண்கள் ஆவார். 0-6 வயது வரம்பில் மக்கள்தொகை 1,321. துவாரிர் காட்டுப்பகுதியில் கல்வியறிவு பெற்றவர்களின் மொத்த எண்ணிக்கை 6,857 (6 ஆண்டுகளில் மக்கள் தொகையில் 69.73%) ஆகும்.
# சந்தேஷ்காளி

## போக்குவரத்து

சந்தேஷ்காளியைக் கடந்து காளிந்தி ஆறு செல்கிறது. சந்தேஷ்காலிக்கு படகில் பயணிக்கப் படகுப் பாதையில் படகுச் சேவை உள்ளது.
# சந்தேஷ்காளி

## கல்வி

சந்தேஷ்காளியில் இராதாராணி உயர்நிலைப் பள்ளி உள்ளது. இது இருபாலர் பயிலும் உயர்நிலைப் பள்ளியாகும். ராஜ்பரி அகர்ஹதி கௌர்ஹரி வித்யாபீட இருபாலர் கல்வி உயர்நிலைப் பள்ளியும் செயல்படுகிறது.
# சந்தேஷ்காளி

## சுகாதாரம்

சந்தேஷ்காளியில் அமைந்துள்ள 25 படுக்கைகள் கொண்ட சந்தேஷ்காளி கிராமப்புற மருத்துவமனை சந்தேஷ்காளி II சிடி பிரிவில் உள்ள முக்கிய மருத்துவ மனையாகும். கொரக்கந்தி மற்றும் ஜீலியாகிளியில் ஆரம்பச் சுகாதார நிலையங்கள் உள்ளன.
# எலித்ராரியா

**எலித்ராரியா** (*Elytraria*) என்பது பூக்கும் தாவர பேரினங்களில் ஒன்றாகும். இது முண்மூலிகைக் குடும்பத்தில் உள்ள 207 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளரை, Michx. என்ற தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரியினம் குறித்து வெளியிட்ட முதல் ஆவணக் குறிப்பு, 1803ஆம் ஆண்டு எனத் தெரிவிக்கிறது. இப்பேரினம், பன்னாட்டு அறிஞரால் ஏற்றுக் கொள்ளப்பட்டு, அறிவிக்கப்பட்ட தாவரப்பேரினம் ஆகும்.
# எலித்ராரியா

## இப்பேரினத்தின் சிற்றினங்கள்

கியூ தாவரவியல் ஆய்வகம், இப்பேரினத்தின் இனங்களாக, 22 இனங்களை, பன்னாட்டு தாவரவியல் அமைப்புகளின் உதவிகளோடு வெளியிட்டுள்ளது. அவை வருமாறு;—  
1. Elytraria acaulis
1. Elytraria bissei
1. Elytraria bromoides
1. Elytraria caroliniensis
1. Elytraria cubana
1. Elytraria filicaulis
1. Elytraria imbricata
1. Elytraria ivorensis
1. Elytraria klugii
1. Elytraria macrophylla
1. Elytraria madagascariensis
1. Elytraria marginata
1. Elytraria maritima
1. Elytraria mexicana
1. Elytraria minor
1. Elytraria nodosa
1. Elytraria planifolia
1. Elytraria prolifera
1. Elytraria serpens
1. Elytraria shaferi
1. Elytraria spathulifolia
1. Elytraria tuberosa
# டெர்பியம் மோனோசெலீனைடு

**டெர்பியம் மோனோசெலீனைடு** (*Terbium monoselenide*) என்பது TbSe என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். டெர்பியம் தனிமத்தின் அறியப்பட்ட செலீனைடு சேர்மங்களில் இதுவும் ஒன்றாகும். மஞ்சள் கலந்த சிவப்பு நிறத்தில் திண்மப் பொருளாக டெர்பியம் மோனோசெலீனைடு காணப்படுகிறது.
# டெர்பியம் மோனோசெலீனைடு

## தயாரிப்பு

டெர்பியத்துடன் செலீனியத்தைச் சேர்த்து வினைபுரியச் செய்தால் டெர்பியம் மோனோசெலீனைடு உருவாகும்.:
::Tb + Se → TbSe
# டெர்பியம் மோனோசெலீனைடு

## பண்புகள்

டெர்பியம் மோனோசெலீனைடு Fm3m என்ற இடக்குழுவுடன் சோடியம் குளோரைடு படிக அமைப்பைக் கொண்டுள்ளது. தாலியம் மோனோசெலீனைடுடன் வினைபுரிந்து TlTbSe<sub>2</sub> சேர்மத்தை உருவாக்குகிறது:  
::TlSe + TbSe → TlTbSe<sub>2</sub>
# டெர்பியம் நைட்ரைடு

**டெர்பியம் நைட்ரைடு** (*Terbium nitride*) என்பது TbN என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். டெர்பியம் தனிமமும் நைட்ரசனும் சேர்ந்து இச்சேர்மம் உருவாகிறது.
# டெர்பியம் நைட்ரைடு

## பண்புகள்

டெர்பியம் நைட்ரைடு F3m3 என்ற இடக்குழுவுடன் கனசதுரப் படிகத் திட்டத்தில் படிகமாகிறது.
# டெர்பியம் நைட்ரைடு

## பயன்கள்

டெர்பியம் நைட்ரைடு உயர்தர மின்னணுவியல், மட்பாண்டங்கள், ஒளிரும் பொருட்கள், சிறப்பு உலோகம், பெட்ரோவேதியியல், செயற்கை படிகம், காந்தப் பொருட்கள் போன்றவற்றில் பயன்படுத்தப்படுகிறது.
# எக்போலியம்

**எக்போலியம்** (தாவரவியல் வகைப்பாடு: *Ecbolium*) என்பது பூக்கும் தாவர வகையின் கீழ் அமைந்துள்ள, தாவரப் பேரினங்களில் ஒன்றாகும். இது முண்மூலிகைக் குடும்பம் (*Acanthaceae*) என்ற பூக்கும் தாவரக் குடும்பத்தின் 207 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளரை, Kurz என்ற தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரியினம் குறித்து வெளியிட்ட முதல் ஆவணக் குறிப்பு, 1871 ஆம் ஆண்டு எனத் தெரிவிக்கிறது. இப்பேரினம், பன்னாட்டு அறிஞரால் ஏற்றுக் கொள்ளப்பட்டு, அறிவிக்கப்பட்ட தாவரப்பேரினம் ஆகும். இப்பேரினத்தின் இயற்கை வாழ்விடப் பரவலிடம் என்பது, பூமியின் வெப்ப வலயத்திலுள்ள வடகிழக்கு ஆப்பிரிக்கா முதல் கென்யா வரையிலும், இந்திய தீபகற்பம் முழுமையும் உள்ளது.
# எக்போலியம்

## வாழிடம்

இதன் இனங்களின் வாழிடங்களை இருவகைகளாகப் பிரிக்கலாம். பிறப்பிடங்களில், இத்தாவரம் அகணியத் தாவரமாகக் கருதப்படுகிறது.  
1) **பிறப்பிடம்**: அங்கோலா, அசாம், வங்காளதேசம், முனை பெருவட்டாரம், கொமொரோசு, சீபூத்தீ, எரித்திரியா, எத்தியோப்பியா, இந்தியா, கென்யா, மடகாசுகர், மலாவி, மொசாம்பிக், மியான்மர், நமீபியா, நேபாளம், வட பெருவட்டாரம், ஓமான், சவூதி அரேபியா, சோமாலியா, இலங்கை, சூடான், எசுவாத்தினி, தன்சானியா, யெமன், சிம்பாப்வே.  
2) **அறிமுக வாழிடம்**: மலாயா, வியட்நாம்.
# டெர்பியம்(III) அயோடைடு

**டெர்பியம்(III) அயோடைடு** (*Terbium(III) iodide*) என்பது TbI<sub>3</sub> என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும்.
# டெர்பியம்(III) அயோடைடு

## தயாரிப்பு

டெர்பியம் தனிமமும் அயோடினும் சேர்ந்து இச்சேர்மம் உருவாகிறது.  
::2 Tb + 3 I<sub>2</sub> → 2 TbI<sub>3</sub>
டெர்பியம்(III) ஆக்சைடு, டெர்பியம் ஐதராக்சைடு அல்லது டெர்பியம் கார்பனேட்டு ஆகியவற்றுடன் ஐதரயோடிக் அமிலத்தை சேர்த்து வினைபுரியச் செய்வதன் மூலம் கரைசலில் இருந்து டெர்பியம் அயோடைடு நீரேற்றை படிகமாக்க முடியும்:  
::2 Tb + 6 HI → 2 TbI<sub>3</sub> + 3 H2↑
::Tb<sub>2</sub>O<sub>3</sub> + 6 HI → 2 TbI<sub>3</sub> + 3 H<sub>2</sub>O
::2 Tb(OH)<sub>3</sub> + 6 HI → 2 TbI<sub>3</sub> + 3 H<sub>2</sub>O
::Tb<sub>2</sub>(CO<sub>3</sub>)<sub>3</sub> + 6 HI → 2 TbI<sub>3</sub> + 3 H<sub>2</sub>O + 3 CO<sub>2</sub>  
டெர்பியம் மற்றும் பாதரச(II) அயோடைடை 500 ° செல்சியசு வெப்பநிலையில் வினைபுரியச் செய்து டெர்பியம்(III) அயோடைடு தயாரிப்பதும் ஒரு மாற்று வழிமுறையாகும். ஒவ்வொரு Tb<sup>3+</sup> அயனியும் 6 அயோடைடு அயனிகளுடன் இணைந்து எண்முக ஒருங்கிணைப்பு காணப்படுகிறது.
# டெர்பியம்(III) நைட்ரேட்டு

**டெர்பியம்(III) நைட்ரேட்டு** (*Terbium(III) nitrate*) என்பது Tb(NO<sub>3</sub>)<sub>3</sub> என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும்.
# டெர்பியம்(III) நைட்ரேட்டு

## தயாரிப்பு

டெர்பியம்(III,IV) ஆக்சைடை நீர்த்த நைட்ரிக் அமிலம் மற்றும் ஐதரசன் பெராக்சைடு சேர்ந்த கரைசலில் கரைத்தால் டெர்பியம்(III) நைட்ரேட்டு உருவாகும்.  
டெர்பியம்(III) நைட்ரேட்டை நைட்ரிக் அமிலத்துடன் சேர்த்து வினைபுரியச் செய்து படிகமாக்கி 45~55% கந்தக அமிலம் சேர்த்து உலர்த்துவதன் மூலம் அறுநீரேற்றைப் பெறலாம்.
# டெர்பியம்(III) நைட்ரேட்டு

## பண்புகள்

அம்மோனியம் பைகார்பனேட்டுடன் டெர்பியம்(III) நைட்ரேட்டு சேர்த்து வினையில் ஈடுபடுத்தினால் Tb<sub>2</sub>(CO<sub>3</sub>)<sub>3</sub> உருவாகும். மேலும், மெத்தில் ஐசோசயனைடுடன் அதிக அளவிலான நைட்ரேட்டு அயனிகளுடன் சேர்ந்து Tb(NO<sub>3</sub>)<sup>2−</sup><sub>5</sub> சேர்மம் உருவாகிறது.
# சாரா ஜெசிகா பார்க்கர்

**சாரா ஜெசிகா பார்க்கர்** (பிறப்பு மார்ச் 25, 1965) ஒரு அமெரிக்க நடிகை மற்றும் தொலைக்காட்சி தயாரிப்பாளர். அவர் ஆறு கோல்டன் குளோப் விருதுகள் மற்றும் இரண்டு பிரதானநேர எம்மி விருதுகள் உட்பட பல பாராட்டுக்களைப் பெற்றவர். *டைம்* இதழ் 2022 இல் உலகின் மிகவும் செல்வாக்கு மிக்க 100 நபர்களில் ஒருவராக இவரைக் குறிப்பிட்டது.
# சாரா ஜெசிகா பார்க்கர்

## ஆரம்ப கால வாழ்க்கை

சாரா ஜெசிகா பார்க்கர், ஒகையோவின் நெல்சன்வில்லில் பிறந்தார். அவரது பெற்றோர் பார்பரா பார்க்கர், ஒரு நர்சரி-பள்ளி ஆசிரியை மற்றும் ஸ்டீபன் பார்க்கர், ஒரு தொழிலதிபர் ஆவர். அவருடைய பெற்றோரின் திருமணம் மற்றும் அவருடைய தாயின் இரண்டாவது திருமணத்திலிருந்து பிறந்த எட்டு குழந்தைகளில் இவரும் ஒருவர். அவரது உடன்பிறந்தவர்களில் நடிகர்கள் திமோதி பிரிட்டன் பார்க்கர் மற்றும் பிப்பின் பார்க்கர் ஆகியோர் அடங்குவர். பார்க்கரின் பெற்றோர் அவருக்கு 3½ வயதாக இருந்தபோது விவாகரத்து செய்தனர், மேலும் அவரது தாயார் ஒரு கணக்கு நிர்வாகியான பால் ஃபோர்ஸ்டை மணந்தார். ப்ரூக்ளினைப் பூர்வீகமாகக் கொண்ட அவரது தந்தை ஸ்டீபன் ஒரு யூதர் (கிழக்கு ஐரோப்பாவிலிருந்து வந்த குடும்பத்தைச் சேர்ந்தவர்). பார்பரா ஜெர்மன் மற்றும் ஆங்கில, வம்சாவளியைச் சேர்ந்தவர். பார்க்கர் தனது தந்தையைப் போலவே கலாச்சார ரீதியாக யூதராக அடையாளம் கொள்கிறார், இருப்பினும் அவர் மதப் பயிற்சி ஏதும் பெறவில்லை. பார்க்கரின் பெற்றோர் தங்கள் பெரிய குடும்பத்தை ஆதரிக்க போராடினர்அடிக்கடி மின்சாரம் துண்டிக்கப்படும் மற்றும் பணம் இல்லாததால் குடும்பம் கிறிஸ்துமஸ் மற்றும் பிறந்தநாள் கொண்டாடட்டங்களை கைவிட வேண்டியிருக்கும். அவரது குடும்பம் சின்சினாட்டிக்கு குடிபெயர்ந்தது, பின்னர் நியூயார்க் நகருக்கு அருகிலுள்ள டாப்ஸ் ஃபெர்ரிக்கு குடிபெயர்ந்தது. அங்கு, அவரது தாய் பார்க்கர் ஒரு குழந்தை நடிகையாக உதவினார். 1977 ஆம் ஆண்டில், குடும்பம் ரூஸ்வெல்ட் தீவில், மன்ஹாட்டனுக்கும் குயின்ஸுக்கும் இடையில் உள்ள கிழக்கு ஆற்றில் புதிதாகத் திறக்கப்பட்ட திட்டமிடப்பட்ட சமூகத்திற்குச் சென்றது. பின்னர் நியூ ஜெர்சியின் எங்கல்வுட் நகருக்கு குடிபெயர்ந்தது, அங்கு பார்க்கர் டுவைட் மோரோ உயர்நிலைப் பள்ளியில் பயின்றார்.  
பார்க்கர் நியூயார்க் நகரத்தில் உள்ள ஸ்கூல் ஆஃப் அமெரிக்கன் பாலே, நிபுணத்துவ குழந்தைகள் பள்ளி, சின்சினாட்டியில் உள்ள கிரியேட்டிவ் மற்றும் பெர்பார்மிங் ஆர்ட்ஸ் பள்ளி, மற்றும் லாஸ் ஏஞ்சலஸில் உள்ள ஹாலிவுட் உயர்நிலைப் பள்ளி ஆகியவற்றில் பயின்றார்.
# சாரா ஜெசிகா பார்க்கர்

## வாழ்க்கை

1976 ஆம் ஆண்டு *தி இன்னசென்ட்ஸின்* மறுமலர்ச்சியில் பார்க்கர் தனது 11 வயதில் பிராட்வேயில் அறிமுகமானார். 1979 இல் பிராட்வே மியூசிக்கல் *அன்னியின்* தலைப்பு பாத்திரத்தில் தோன்றினார். 1984 ஆம் ஆண்டு *ஃபுட்லூஸ்* மற்றும் *ஃபர்ஸ்ட் பார்ன் ஆகிய* திரைப்படங்களில் தோன்றினார். *LA ஸ்டோரி* (1991), *ஹனிமூன் இன் வேகாஸ்* (1992), *எட் வுட்* (1994), *தி பஸ்ட் விவ்ஸ் கிளப்* (1996), *தி பேமிலி ஸ்டோன்* (2005) ஆகியவை அவரது மற்ற திரைப்படப் பாத்திரங்களில் அடங்கும்.  
*செக்ஸ் அண்ட் தி சிட்டி* (1998-2004) என்ற எச்பிஓ நகைச்சுவை நாடகத் தொடரில் கேரி பிராட்ஷாவாக நடித்ததற்காக அவர் அறியப்படுகிறார். இதற்காக அவர் இரண்டு பிரதானநேர எம்மி விருதுகள், நகைச்சுவைத் தொடரில் சிறந்த நடிகைக்கான நான்கு கோல்டன் குளோப் விருதுகள் மற்றும் மூன்று திரை நடிகர்கள் கில்ட் விருதுகள் ஆகியவற்றை வென்றார். இந்தத் தொடரின் ஒளிபரப்பின் போது இந்த பாத்திரம் பரவலாக பிரபலமாக இருந்தது, பின்னர் அமெரிக்க தொலைக்காட்சியில் சிறந்த பெண் கதாபாத்திரங்களில் ஒன்றாக அங்கீகரிக்கப்பட்டது. பின்னர் அவர் *செக்ஸ் அண்ட் தி சிட்டி* (2008) மற்றும் *செக்ஸ் அண்ட் தி சிட்டி 2* (2010) மற்றும் மறுமலர்ச்சித் தொடரான *அண்ட் ஜஸ்ட் லைக் தட்* ஆகிய படங்களில் நடித்தார்*.*  
2012 இல், பார்கர் *செக்ஸ் அண்ட் தி சிட்டிக்குப்* பிறகு முதல் முறையாக தொலைக்காட்சிக்குத் திரும்பினார். ஃபாக்ஸ் இசைத் தொடரான *க்ளீயின்* மூன்று அத்தியாயங்களில் இசபெல் ரைட்டை சித்தரித்தார். அவர் HBO நகைச்சுவை நாடகத் தொடரான *விவாகரத்தில்* (2016-19) பிரான்சிஸ் டுஃப்ரெஸ்னேவாக நடித்தார், அதற்காக அவர் கோல்டன் குளோப் விருதுக்கு பரிந்துரைக்கப்பட்டார்.  
2005 முதல், அவர் தனது சொந்த தயாரிப்பு நிறுவனமான *ப்ரிட்டி மேட்ச்*களை நடத்தி வருகிறார்.
# எலன் பார்கின்

**எலன் ரோனா பார்கின்** (பிறப்பு ஏப்ரல் 16, 1954) ஒரு அமெரிக்க நடிகை.
# எலன் பார்கின்

## ஆரம்ப கால வாழ்க்கை

பார்கின் ஏப்ரல் 16, 1954 இல் நியூயார்க்கில் உள்ள பிராங்க்ஸில் ஜமைக்கா மருத்துவமனையில் பணிபுரிந்த மருத்துவமனை நிர்வாகியான ஈவ்லின் மற்றும் இரசாயன விற்பனையாளரான சோல் பார்கின் ஆகியோரின் மகளாகப் பிறந்தார். அவருடைய குடும்பம் யூத சமயத்தைச் சார்ந்தது. அவர்கள் சைபீரியா மற்றும் ரஷ்ய-போலந்து எல்லையில் இருந்து குடிபெயர்ந்தனர்.  
பார்கின் நியூயார்க்கில் உள்ள ஃப்ளஷிங்கில் வசித்து வந்தார், மேலும் பார்சன்ஸ் ஜூனியர் உயர்நிலைப் பள்ளியில் பயின்றார். அவர் தனது உயர்நிலைப் பள்ளி டிப்ளமோவை மன்ஹாட்டனின் உயர்நிலைப் பள்ளியில் பெற்றார். பின்னர் அவர் ஹண்டர் கல்லூரியில் வரலாறு மற்றும் நாடகத்தில் இரட்டைப் பட்டம் பெற்றார். ஒரு கட்டத்தில், பார்கின் பண்டைய வரலாற்றைக் கற்பிக்க விரும்பினார். நியூயார்க் நகரத்தின் நடிகர்கள் ஸ்டுடியோவில் நடிப்புப் படிப்பைத் தொடர்ந்தார். *டைம்* படி, அவர் தனது முதல் தேர்வில் இறங்குவதற்கு முன் 10 ஆண்டுகள் நடிப்பு பயின்றார்.
# எலன் பார்கின்

## வாழ்க்கை

பாரி லெவின்சன் எழுதி இயக்கிய நகைச்சுவை-நாடகத் திரைப்படமான *டைனர்* (1982) சாதகமான விமர்சனங்களைப் பெற்றது. நியூயார்க் நகரத்தில் நடந்த தணிக்கையின் போது இயக்குநர் புரூஸ் பெரெஸ்ஃபோர்டைக் கவர்ந்தார். புரூஸ் இயக்கிய *டெண்டர் மெர்சீஸ்* (1983) என்ற நாடகத் திரைப்படத்தில் பார்கின் நடித்தார். *டெண்டர் மெர்சீஸில்* முக்கிய பாத்திரத்தில் நடித்த ராபர்ட் டுவால், பார்கினைப் பற்றிக் கூறினார், "அவர் அந்த பகுதிக்கு நம்பகத்தன்மையைக் கொண்டு வந்தார், மேலும் அவர் இளமையாகவும் கவர்ச்சியாகவும் இருந்தார்." அவர் நாடகத் திரைப்படமான *எடி அண்ட் தி க்ரூஸர்ஸி*லும் தோன்றினார்.  
பார்கின் பின்னர் பல வெற்றிகரமான படங்களில் நடித்தார், இதில் *தி பிக் ஈஸி* (1987), *டென்னிஸ் குவைட்* மற்றும் *சீ ஆஃப் லவ்* (1989) ஆகிய படங்களில் அல் பசினோவுக்கு ஜோடியாக நடித்தார். பார்கின் பிராட்வே நாடகங்களிலும் தோன்றினார், இதில் *எக்ஸ்ட்ரீமிட்டிஸில்* ரூம்மேட்களில் ஒருவராக நடித்தார். *ஈடன் கோர்ட்* நாடகத்தில் அவரது நடிப்பைப் பற்றி, *தி நியூயார்க் டைம்ஸ்* விமர்சகர் ஃபிராங்க் ரிச் சுருக்கமாகக் கூறினார்: "உண்மையில் ஒரு சடலத்திற்கு உயிர் கொடுக்க முடிந்தால், நடிகை எலன் பார்கின் அதைச் செய்வார்".  
*பிஃபோர் வுமன் ஹேட் விங்ஸ்* (1997) போன்ற தொலைக்காட்சிக்காக தயாரிக்கப்பட்ட படங்களிலும் பார்கின் பணியாற்றியுள்ளார், அதற்காக மற்றும் *தி ஒயிட் ரிவர் கிட்* (1999) ற்காக, அவர் ஒரு குறுந்தொடர் அல்லது திரைப்படம் ஆகியவற்றில் சிறந்த முன்னணி நடிகை எம்மியை வென்றார். 2005 ஆம் ஆண்டில், பார்கின் தனது சகோதரர் ஜார்ஜுடன் அந்த நேரத்தில் தனது கணவர் மற்றும் முதலீட்டாளரான ரொனால்ட் பெரல்மேன் உடன் இணைந்து ஒரு திரைப்பட தயாரிப்பு நிறுவனத்தை நிறுவினார்.  
பார்கின் தனது பிராட்வே அறிமுகத்தில் *தி நார்மல் ஹார்ட்டில்* டாக்டர் ப்ரூக்னராக தோன்றினார், அதற்காக அவர் ஒரு சிறந்த நடிகைக்கான 2011 டோனி விருதை வென்றார். *மற்றொரு இனிய நாள்* திரைப்படத்தில் தனது நடிப்பிற்காக பார்கின் பாராட்டுகளைப் பெற்றுள்ளார். 2015 ஆம் ஆண்டில், ஷோடைம் நகைச்சுவை-நாடகத் தொடரான *ஹேப்பிஷ்* இல் டானி கிர்ஷென்ப்ளூமாக நடித்தார். 2016 முதல் 2019 வரை, *அனிமல் கிங்டம்* என்ற TNT நாடகத் தொடரில், க்ரைம் குடும்பத்தின் தலைவரான ஜானின் "ஸ்மர்ஃப்" கோடியாக பார்கின் நடித்தார். இந்தத் தொடர் 2010 ஆம் ஆண்டு ஆஸ்திரேலியத் திரைப்படத்தை அடிப்படையாகக் கொண்டது.
# எலன் பார்கின்

## தனிப்பட்ட வாழ்க்கை

பார்கின், நடிகர் கேப்ரியல் பைரனுடனான திருமணத்திலிருந்து ஜாக் டேனியல் (பிறப்பு 1989) மற்றும் ரோமி மரியன் (பிறப்பு 1992) ஆகிய இரண்டு குழந்தைகளின் தாய் ஆவார். பார்கின் மற்றும் பைரன் 1993 இல் பிரிந்து 1999 இல் விவாகரத்து செய்தனர்.
# குயின்டா புருன்சன்

**குயின்டா புருன்சன்** (பிறப்பு டிசம்பர் 21, 1989) ஒரு அமெரிக்க எழுத்தாளர், தயாரிப்பாளர் மற்றும் நகைச்சுவை நடிகை ஆவார். ஏபிசி நகைச்சுவைத் தொடரான *அபோட் எலிமெண்டரி* (2021-) உருவாக்குதல், நிர்வாகத் தயாரிப்பு, இணை-எழுத்து மற்றும் நடிப்பிற்காக அவர் மிகவும் பிரபலமானார். 74வது எம்மி விருதுகளில், நகைச்சுவைப் பிரிவில் மூன்று முறை பரிந்துரைக்கப்பட்ட முதல் கறுப்பினப் பெண்மணி ஆனார். 75வது விழாவில், 40 ஆண்டுகளுக்கும் மேலாக நகைச்சுவையில் சிறந்த முன்னணி நடிகை விருது வென்ற முதல் கறுப்பினப் பெண்மணி ஆனார். *அபோட் எலிமெண்டரி*யில் பணிபுரிந்ததற்காக ப்ரூன்சன் 2022 பீபாடி விருதுடன் கௌரவிக்கப்பட்டார். 2022 ஆம் ஆண்டின் டைம்100 மிகவும் செல்வாக்கு மிக்க நபர்களின் பட்டியலில் அவர் இடம்பிடித்துள்ளார்.
# குயின்டா புருன்சன்

## ஆரம்ப வாழ்க்கை மற்றும் கல்வி

புருன்சன் மேற்கு பிலடெல்பியா<nowiki/>வில் பிறந்து வளர்ந்தார். அவரது பெயர் ஸ்பானிஷ் மொழியில் "ஐந்தாவது" என்று பொருள்படும் மற்றும் அவர் ஐந்து குழந்தைகளில் இளையவர் என்பதைக் குறிக்கிறது. அவர் ஒரு யெகோவாவின் சாட்சியாக வளர்க்கப்பட்டார். பிரன்சன் டெம்பிள் யுனிவர்சிட்டியில் பயின்றார் மற்றும் சிகாகோவில் உள்ள இரண்டாவது நகரத்தில் தனது இரண்டாம் ஆண்டு வகுப்புகளை எடுத்தார். நகைச்சுவைத் தொழிலைத் தொடர அவர் சிறிது காலத்திற்குப் பிறகு பள்ளியை விட்டு வெளியேறினார்.
# குயின்டா புருன்சன்

## வாழ்க்கை

புரூன்சன் முதலில் 2014 இல் தனது இன்ஸ்டாகிராமில் நகைச்சுவை வீடியோக்களை வெளியிட்டதன் மூலம் ரசிகர்களைப் பெற்றார். குறிப்பாக, அவரது *கேர்ள் ஹூ ஹாஸ் நெவர் பீன் ஆன் எ நைஸ் டேட்* தொடர் வைரலானது மற்றும் அவரது ரசிகர் பட்டாளத்தை வளர்த்தது. அவரது வீடியோக்கள் இளைய சமுதாயம் அனுபவிக்கும் பிரச்சனைகளை மையமாகக் கொண்டிருந்தன.  
2016 ஆம் ஆண்டில், பஸ்பீட் மோஷன் பிக்சர்ஸ் உடன் டெவலப்மெண்ட் பார்ட்னராக இரண்டு வலைத் தொடர்களை ப்ரூன்சன் விற்றார். யூடியூப் இல் ப்ரோக் என்று அழைக்கப்படும் தொடரை எழுதி, தயாரித்து, நடித்தார். இரண்டாவது, *அப் ஃபார் அடாப்ஷன்*, வெரிசோனின் வீடியோ பிளாட்ஃபார்ம் மூலம் தயாரிக்கப்பட்டது, அதில் அவரும் நடித்தார். 2017 இல் ஸ்ட்ரீமி விருதுகளில் ஒரு நகைச்சுவைக்கான சிறந்த நடிப்பிற்காக ப்ரூன்சனின் நடிப்பு பரிந்துரைக்கப்பட்டது  
2019 ஆம் ஆண்டில், *ஐசோம்பி என்ற* அமானுஷ்ய நகைச்சுவை நாடகத் தொடரில் டாக்டர் சார்லி கோலியர் மற்றும் அவரது இரட்டை சகோதரி லைலாவாக தோன்றினார், மேலும் அனிமேஷன் தொடரான லெஸர் உல்ப் இல் பல கதாபாத்திரங்களுக்கு குரல் கொடுத்தார். ப்ரூன்சன் HBO ஸ்கெட்ச் நகைச்சுவைத் தொடரான *எ பிளாக் லேடி ஸ்கெட்ச் ஷோவில்* ராபின் தீட், கேப்ரியல் டென்னிஸ் மற்றும் ஆஷ்லே நிக்கோல் பிளாக் ஆகியோருடன் இணைந்து நடிக்கவும் எழுதவும் தொடங்கினார். ஆனால் திட்டமிடல் முரண்பாடுகள் காரணமாக அவர் இரண்டாவது சீசனை விட்டு வெளியேறினார். 2020 இல், ப்ரூன்சன் அனிமேஷன் தொடரான *மேஜிக்கல் கேர்ள் ஃப்ரெண்ட்ஷிப் ஸ்க்வாடில்* அன்னா அகானாவுக்கு ஜோடியாக நடித்தார்.  
2021 ஆம் ஆண்டில், *மிராக்கிள் வொர்க்கர்ஸ்* மூன்றாவது சீசனில் ப்ரூன்சன் ஒரு தொடர்ச்சியான பாத்திரத்தில் தோன்றினார். மேலும் ஜூன் மாதம், அவரது முதல் புத்தகமான *ஷி மீம்ஸ் வெல்*, அவரது தனிப்பட்ட வாழ்க்கை மற்றும் தொழில் பற்றிய கட்டுரைகளின் தொகுப்பு வெளியிடப்பட்டது.  
புருன்சனின் *அபோட் எலிமெண்டரி* ஏபிசியால் தேர்ந்தெடுக்கப்பட்டது. பிரன்சன் இதை எழுதி நடிக்கிறார். இந்தத் தொடர் டிசம்பர் 7, 2021 அன்று திரையிடப்பட்டது மற்றும் விமர்சன ரீதியான பாராட்டுகளைப் பெற்றது. இது 38 விமர்சகர்களின் மதிப்புரைகளின் அடிப்படையில் ராட்டன் டொமாட்டோஸில் 97% மதிப்பீட்டைப் பெற்றுள்ளது. *அபோட் எலிமெண்டரி* தொலைக்காட்சிக்கு ஒரு புதிய அணுகுமுறையைக் கொண்டு வந்ததற்காக புருன்சன் பாராட்டுகளைப் பெற்றார். நிகழ்ச்சியின் முதல் சீசனுக்கு பிறகு அவர் *டைம்ஸ்* 2022 இன் மிகவும் செல்வாக்கு மிக்க 100 நபர்களில் பெயரிடப்பட்டார். செப்டம்பர் 2022 இல், நகைச்சுவைத் தொடருக்கான சிறந்த எழுத்துக்காக எம்மியை வென்றார், அந்த விருதை தனியாக வென்ற முதல் கறுப்பினப் பெண்மணி என்ற பெருமையைப் பெற்றார். இந்தத் தொடர் 2023 பீபாடி விருதைப் பெற்றது. 2024 ஆம் ஆண்டில், *அபோட் எலிமெண்டரிக்கான* நகைச்சுவைத் தொடரில் சிறந்த முன்னணி நடிகைக்கான பிரைம் டைம் எம்மி விருதை பிரன்சன் வென்றார். இந்த வெற்றி இசபெல் சான்ஃபோர்டிற்குப் பிறகு இந்த பிரிவில் வென்ற இரண்டாவது கறுப்பின நடிகை என்ற பெருமையைப் பெற்றது, அவர் 1981 இல் *தி ஜெபர்சன்ஸில்* லூயிஸ் ஜெபர்சனாக நடித்ததற்காக வென்றார்.
# குயின்டா புருன்சன்

## தனிப்பட்ட வாழ்க்கை

புருன்சன் செப்டம்பர் 2021 இல் விற்பனை மேலாளர் கெவின் ஜே அனிக்கை மணந்தார்.
# பள்ளிப் பாதுகாப்பு

**பள்ளிப் பாதுகாப்பு** (School security) என்பது கல்விச் சூழலில் மாணவர்கள், ஆசிரியர்கள் மற்றும் சொத்துக்களுக்கு ஏற்படும் அச்சுறுத்தல்களை எதிர்த்து எடுக்கப்பட்ட அனைத்து நடவடிக்கைகளையும் உள்ளடக்கியது. இது வன்முறை மற்றும் கொடுமைப்படுத்துதலில் இருந்து மாணவர்களின் தங்குமிடம் ஆகியவற்றைப் பாதுகாப்பது மற்றும் போதைப்பொருள், துப்பாக்கிகள் மற்றும் கும்பல் செயல்பாடு போன்ற தீங்கு விளைவிக்கும் கூறுகளை வெளிப்படுத்துவது ஆகிய செயல்களை உள்ளடக்கியது என வரையறுக்கப்படுகிறது. மற்ற பொது இடங்களுடன், பள்ளிகளை ஒப்பிடும்போது வெளியிலிருந்து மாணவர்கள் மற்றும் ஆசிரியர்கள் ஆகியோர் தாக்கப்படுவதற்கு வாய்ப்புகள் அதிகம் உள்ளன.
# பள்ளிப் பாதுகாப்பு

## பாதுகாப்பு அச்சுறுத்தல்கள்

### துப்பாக்கிச் சூடு மற்றும் குண்டுவெடிப்புகள்

அமெரிக்காவில், 1990 முதல் சனவரி 2018 வரை குறைந்தது 240 பள்ளி துப்பாக்கிச் சூடு சம்பவங்கள் நடந்துள்ளன. கடந்த 30 ஆண்டுகளில் பள்ளி துப்பாக்கிச் சூடு சம்பவங்கள் 450% அதிகரித்துள்ளது பள்ளிக் குண்டுவெடிப்புகள் 2016 இல் 22 முறை நடந்துள்ளது. ஆனால் அமெரிக்க வெடிகுண்டு தரவு மையத்தின் படி, மற்ற கட்டிடங்களை விட கல்வி தொடர்பான கட்டிடங்கள் இரண்டு மடங்கு அச்சுறுத்தலுக்கு உள்ளாகின்றன. 74% கல்வி தொடர்பான அச்சுறுத்தல்கள் நடுநிலைப் பள்ளிகள், இளையோர் உயர்நிலை மற்றும் உயர்நிலைப் பள்ளிகளில் ஏற்படுகின்றன. பாதுகாப்பு அச்சுறுத்தல்கள் காரணமாக, 2013-2014 கல்வியாண்டில், 93% பொதுப் பள்ளிகள், பள்ளிக்கான அணுகலைக் கட்டுப்படுத்தும் வகையில் கதவுகள் மற்றும் வாயில்களை பூட்டுதல் அல்லது கண்காணித்தல் போன்ற செயல்களில் ஈடுபடுவதாக அறிக்கைகள் கூறுகின்றன. அரசுப் பள்ளிகளின் நுழைவாயில்களில் மாணவர்கள் ஆயுதங்களை பள்ளிகளுக்குள் கொண்டு வருவதைத் தடுக்க மெட்டல் உலோக உணர்வி நிறுவப்பட்டுள்ளன.
# பள்ளிப் பாதுகாப்பு

## பாதுகாப்பு ஏற்பாடுகள்

பள்ளிகளில் பாதுகாப்பை உறுதி செய்வது ஒவ்வொரு பள்ளி மாவட்டத்தின் முதன்மைப் பொறுப்பாகும் என்று தேசியப் பள்ளி வாரிய சங்கம் கூறுகிறது.
# பள்ளிப் பாதுகாப்பு

## பாதுகாப்பு ஏற்பாடுகள்

### பள்ளி வள அலுவலர்கள்

அமெரிக்கப் பள்ளிகளில் மற்ற பாதுகாப்பு அச்சுறுத்தல்களுக்கிடையே கும்பல் மற்றும் போதைப்பொருள் நடவடிக்கைகள் அதிகரித்து வருவதால், பள்ளி வளாகங்களில் காவலர்களின் ஆய்வு அதிகரித்துள்ளது. 2014 ஆம் ஆண்டில் , தேசிய கல்விப் புள்ளியியல் மையம், அமெரிக்காவில் உள்ள 43% பள்ளிகள் வாரத்திற்கு ஒரு முறை முதல் முழு நேர வேலை நேரம் வரை பள்ளி வள அலுவலர்களை தங்கள் வளாகங்களில் வைத்திருப்பதாக அறிவித்தது.
# டோனா மில்ஸ்

**டோனா மில்ஸ்** (பிறப்பு **டோனா ஜீன் மில்லர்** ; டிசம்பர் 11, 1940) ஒரு அமெரிக்க நடிகை. அவர் தனது தொலைக்காட்சி வாழ்க்கையை 1966 இல் *தி சீக்ரெட் ஸ்டாமில்* ஒரு பாத்திரத்துடன் தொடங்கினார். அதே ஆண்டில் வூடி ஆலனின் நகைச்சுவையான டோன்ட் *டிரிங் த வாட்டரில்* பிராட்வேயில் தோன்றினார். அவர் அடுத்த ஆண்டு *தி இன்சிடென்ட்* திரைப்படத்தில் அறிமுகமானார். பின்னர் அவர் *லவ் இஸ் எ மெனி ஸ்ப்ளெண்டோர்டு திங்* (1967-70) என்ற ஓபராவில் மூன்று ஆண்டுகள் நடித்தார். 1971 ஆம் ஆண்டு *ப்ளே மிஸ்டி ஃபார் மீ* என்ற வழிபாட்டுத் திரில்லரில் கிளின்ட் ஈஸ்ட்வுட்டின் கேரக்டரின் காதலியான டோபி வில்லியம்ஸாக நடித்தார். *மர்ப் தி சர்ஃப்* (1975) என்ற திரைப்படத்தில் மில்ஸ் கதாநாயகியாக நடித்தார். மேலும் 1970களில் தொலைக்காட்சிக்காக தயாரிக்கப்பட்ட பல திரைப்படங்களில் நடித்தார்.
# டோனா மில்ஸ்

## ஆரம்ப கால வாழ்க்கை

மில்ஸ் (டோனா ஜீன் மில்லர்) சிகாகோவில் ஒரு இல்லத்தரசி பெர்னிஸ் லாண்ட்ஸ் மற்றும் யூனியன் ஆயிலின் கணினி ஆய்வாளரான ஆம்ப்ரோஸ் ஆகியோருக்குப் பிறந்தார். அவளுக்கு 10 வயது மூத்த டொனால்ட் என்ற ஒரு சகோதரர் இருக்கிறார். நார்வூட் பூங்காவில் வளர்ந்த மில்ஸ் கார்வி தொடக்கப் பள்ளி மற்றும் டாஃப்ட் உயர்நிலைப் பள்ளியில் பயின்றார்.  
மில்ஸ் இல்லினாய்ஸ் அர்பானா-சாம்பெய்ன் பல்கலைக்கழகத்தில் பயின்றார். அவர் ஒரு வருட பாடநெறிப் பணியை முடித்தார், பின்னர் நடனத் தொழிலைத் தொடர வெளியேறினார். அவரது முதல் தொழில்முறை நடிப்பு பாத்திரம் சிகாகோ<nowiki/>வில் உள்ள ட்ரூரி லேன் தியேட்டரில் *கம் ப்ளோ யுவர் ஹார்ன்* தயாரிப்பில் இருந்தது. பின்னர் அவர் *மை ஃபேர் லேடியின்* சுற்றுப்பயணத் தயாரிப்பில் நடித்தார், அது அவரை நியூயார்க் நகரத்திற்கு அழைத்து வந்தது.
# டோனா மில்ஸ்

## வாழ்க்கை

மில்ஸ் 1966 இல் *தி சீக்ரெட் ஸ்டோர்மில்* ராக்கெட் என்ற நைட் கிளப் பாடகியாக தொலைக்காட்சியில் தனது நடிப்பு வாழ்க்கையைத் தொடங்கினார். பின்னர் அவர் பிராட்வேயில் வூடி ஆலனின் நகைச்சுவையான டோன்ட் *டிரிங் த வாட்டர்* படத்தில் பஷீரின் மனைவி சுல்தானாக தோன்றினார். இதைத் தொடர்ந்து, திரைப்படமான *தி இன்சிடென்ட்* (1967) இல் அவர் பெரிய திரையில் அறிமுகமானார். இப்படம் விமர்சகர்களிடமிருந்து நேர்மறையான விமர்சனங்களைப் பெற்றது மற்றும் பாக்ஸ் ஆபிஸில் வெற்றி பெற்றது. 1967*லவ் இஸ் எ மெனி ஸ்ப்லேண்டார்டு* *திங்*கில் முன்னாள் கன்னியாஸ்திரி லாரா டோனெல்லியாக மில்ஸ் தோன்றினார். அவர் 1970 இல் தொடரை விட்டு வெளியேறி, அதன்பின் *லான்சரின்* அறிமுகமானார்.  
1971 இல், யுனிவர்சல் பிக்சர்ஸிற்காக ஈஸ்ட்வுட் இயக்கிய *ப்ளே மிஸ்டி ஃபார் மீ என்ற* உளவியல் திரைப்படத்தில் கிளின்ட் ஈஸ்ட்வுட் மற்றும் ஜெசிகா வால்டர் ஆகியோருடன் மில்ஸ் நடித்தார். திரைப்படம் விமர்சகர்களிடமிருந்து நேர்மறையான விமர்சனங்களைப் பெற்றது மற்றும் நிதி ரீதியாக வெற்றி பெற்றது. 1971-72 இன் போது, குறுகிய கால நகைச்சுவையான *தி குட் லைஃப்* ல் நடித்தார், பின்னர் அவர் தொடரான *நாட்ஸ் லேண்டிங்கில்* விருந்தினராக நடித்தார். அவர் *இன்டிமேட் என்கவுன்டர்ஸின்* இணை நடிகரான கிளேட்டன் நார்க்ராஸுடன் டேட்டிங் செய்தார். செப்டம்பர் 1994 இல், மில்ஸ் புதிதாகப் பிறந்த மகளான சோலியை தத்தெடுத்தார். அவர் 2001 ஆம் ஆண்டு முதல் லாரி கில்மேனுடன் உறவில் இருக்கிறார்.
# நடுநிலைப் பள்ளி

**இடைநிலைப் பள்ளி** (middle school) **இளையோர் உயர்நிலைப் பள்ளி**, **இளையோர் மேல்நிலைப் பள்ளி** அல்லது **கீழ்நிலைப் பள்ளி** என்பது, தொடக்கப் பள்ளிக்கும் மேல்நிலைப் பள்ளிக்கும் இடையிலான கல்வி நிலையாகும்.
# நடுநிலைப் பள்ளி

## ஆப்கானித்தான்

ஆப்கானித்தானில், நடுநிலைப் பள்ளியில் 6 முதல் 8 ஆம் வகுப்புகள் வரை உள்ளன, இதில் 11 முதல் 14 வயது வரையிலான மாணவர்கள் பயில்கின்றனர்.
# நடுநிலைப் பள்ளி

## அல்சீரியா

அல்சீரியாவில், ஒரு நடுநிலைப் பள்ளி 4 தரங்களைக் கொண்டுள்ளது: 6 முதல் 9 வகுப்பு வரை உள்ளது. 11-14 வயதுடைய மாணவர்களைக் கொண்டுள்ளது.
# நடுநிலைப் பள்ளி

## ஆத்திரேலியா

ஆத்திரேலியாவின் எந்தப் பகுதியிலும் தனியாக நடுநிலைப் பள்ளிகள் என்பது இல்லை. மாணவர்கள் நேரடியாக ஆரம்பப் பள்ளியிலிருந்து மேல்நிலைப் பள்ளிக்குச் (வருடங்கள் 7-12, பொதுவாக உயர்நிலைப் பள்ளி என்று குறிப்பிடப்படுகிறது) செல்கின்றனர்.  
ஆஸ்திரேலியாவில் நிறுவப்பட்ட முதல் நடுநிலைப் பள்ளி ஆர்மிடேலில் உள்ள ஆர்மிடேல் பள்ளியாகும்.
# நடுநிலைப் பள்ளி

## இந்தியா

இந்தியாவில், நடுநிலைப் பள்ளி 6 முதல் 8 வகுப்புகளைக் கொண்டதாகும். ஒவ்வொரு மாநிலத்திற்கும் அதன் சொந்த மாநிலக் கல்வி வாரியம் உள்ளது. ஒவ்வொன்றும் அதன் சொந்தத் தரநிலைகளைக் கொண்டுள்ளன, அவை மத்திய வாரியங்களிலிருந்து வேறுபட்டிருக்கலாம். சில கல்வி நிறுவனங்களில், 5 முதல் 10 ஆம் வகுப்பு வரை கல்வி வழங்குவது இடைநிலைப் பள்ளி என்று அழைக்கப்படுகிறது.  
இந்தியாவின் கல்வி நிலைகள்:  
- மழலைக் கல்வி- நர்சரி முதல் கே.ஜி
- துவக்கப்பள்ளி - வகுப்புகள் I முதல் V
- நடுநிலைப் பள்ளி - வகுப்புகள் VI முதல் VIII வரை
- உயர்நிலைப் பள்ளி - ஒன்பதாம் முதல் பத்தாம் வகுப்புகள்
- மேல்நிலைப் பள்ளி- XI முதல் XII வகுப்புகள்
# சீதா சோரன்

**சீதா முர்மு** என்ற **சீதா சோரன்** (*Sita Murmu alias Sita Soren*) ஒரு இந்திய அரசியல்வாதியும் ஜார்கண்ட் முக்தி மோர்ச்சாவின் தலைவரும் ஆவார். ஜார்கண்ட் சட்டமன்றத் தொகுதி உறுப்பினராக ஜாமாவில் இருந்து பணியாற்றுகிறார். இவர் ஜார்க்கண்ட் முக்தி மோர்ச்சா கட்சித் தலைவர் சிபு சோரனின் மருமகளும் மறைந்த துர்கா சோரனின் மனைவியும் ஆவார். 2012 மாநிலங்களவைத் தேர்தலில் வாக்களிக்க பணம் பெற்றதாக குற்றம் சாட்டப்பட்டு ஏழு மாதங்கள் சிறையில் -. தற்போது பிணையில் வெளியே வந்துள்ளார்.
# சீதா சோரன்

## அரசியல்

2009-ல் சார்க்கண்டில் உள்ள ஜாமா சட்டமன்றத் தொகுதியிலிருந்து உறுப்பினராகத் தேர்ந்தெடுக்கப்பட்டார். பிறகு, ஜார்க்கண்ட் முக்தி மோர்ச்சாவின் தேசியப் பொதுச் செயலாளராக நியமிக்கப்பட்டார். 2014 ஆம் ஆண்டு சார்க்கண்டு சட்டமன்றத் தேர்தலில் அதே தொகுதியில் போட்டியிட்டு வெற்றி பெற்றார். 2019 இல், சார்க்கண்டில் உள்ள ஜாமா தொகுதியில் இருந்து மூன்றாவது முறையாக தேர்தலில் வெற்றி பெற்றார்..  
19 மார்ச் 2024 அன்று, இவர் தனது ஜார்க்கண்ட் முக்தி மோர்ச்சா கட்சியின் அனைத்து பதவிகளையும் விட்டு விலகி பாரதிய ஜனதா கட்சியில் சேர்ந்தார்.
# கற்றல் இடம்

**கற்றல் இடம்** (Learning space) அல்லது **கற்றல் அமைப்பு என்பது** கற்றல் சூழலுக்கான இருப்புசார்ந்த அமைப்பைக் குறிக்கிறது. இது கற்பித்தல் மற்றும் கற்றல் நிகழும் இடமாகும். இந்த வார்த்தை பொதுவாக வகுப்பறைக்கு மாற்றாகப் பயன்படுத்தப்படுகிறது, ஆனால் இது ஒரு உட்புற அல்லது வெளிப்புற ஆகிய இரண்டு இருப்பிடத்தைக் குறிப்பிடப் பயன்படுகிறது, இது உண்மையான அல்லது மெய்நிகர் முறைகளில் இருக்கும் இடங்களையும் குறிக்கலாம். கற்றல் இடங்களானது பயன்பாடு, கட்டமைப்பு, இருப்பிடம் மற்றும் கல்வி நிறுவனம் ஆகியவற்றில் மிகவும் வேறுபட்டவை. கற்றல் இடத்தின் வடிவமைப்பு கற்றல் செயல்முறையை பாதிக்கும் என்பதால், கற்றல் செயல்முறையை மனதில் கொண்டு கற்றல் இடத்தை வடிவமைப்பது முக்கியமானதாகக் கருதப்படுகிறது.
# கற்றல் இடம்

## வரலாறு

*பள்ளி* என்ற சொல் கிரேக்கச் சொல்லான என்பதிலிருந்து வந்தது.*( *) இதற்கு முந்தைய காலங்கலில் " ஓய்வு " மேலும் "ஓய்வெடுக்கும் நேரம்" என்று பொருள்பட்டது, பின்னர் "விரிவுரைகள் வழங்கும் குழு" என அறியப்படுகிறது. பள்ளிக்கான சப்பானிய வார்த்தையான *gakuen* என்பதற்கு "கற்றல் தோட்டம்" அல்லது "கற்றலுக்கான தோட்டம்" என்று பொருளாகும். மழலையர் பள்ளி என்பது ஒரு செருமன் வார்த்தையாகும், அதன் நேரடிப் பொருள் "குழந்தைகளுக்கான தோட்டம்", இருப்பினும் இந்த வார்த்தை "குழந்தைகள் இயற்கையான வழியில் வளரக்கூடிய இடம்" என்ற உருவக அர்த்தத்தில் உருவாக்கப்பட்டது.
# கற்றல் இடம்

## கல்வி நிறுவனங்கள்

கற்றல் இடங்களை வழங்கும் நிறுவனங்களை பல வழிகளில் வகைப்படுத்தலாம், அவற்றுள் முதனமையானவை பின்வருமாறு:  
- மாணவர் வயது: மழலையர் பள்ளி, தொடக்கப் பள்ளி, நடுநிலைப் பள்ளி, இடைநிலை அல்லது உயர்நிலைப் பள்ளி
- கல்வி நிலை: பள்ளி, கல்லூரி, பல்கலைக்கழகம், பட்டயக் கல்லூரி
- உடல், மன அல்லது சமூக வளர்ச்சி: சிறப்புக் கல்வி (காது கேளாதோர் பள்ளி, பார்வையற்றோருக்கான பள்ளி) போன்றவை.
- கற்பித்தல்: பாரம்பரிய கல்வி, முற்போக்கான கல்வி, மாண்டிசோரி, ரெஜியோ எமிலியா அணுகுமுறை, வால்டோர்ஃப் பள்ளிகள் போன்றவை.
- பொருள் அல்லது கவனம்: STEM, காந்தப் பள்ளி, தொழில் அல்லது வர்த்தகப் பள்ளி, விமானப் பள்ளி, படகோட்ப் பள்ளி, பள்ளி முடித்தல் போன்றவை.
- நிறுவன, நிறுவன அல்லது தத்துவ வகை: பொது அல்லது அரசு பள்ளி, தனியார் பள்ளி, சிறுபான்மையினர் பள்ளி, சமூகப் பள்ளி, இராணுவப் பள்ளி
- இடம்: தொலைதூரக் கல்வி, தொலைநிலைக் கல்வி , வெளிப்புறப் பள்ளி அல்லது வகுப்பறை
# சோதி (தெய்வம்)

நவீன தமிழ் சைவ பாரம்பரியத்தில், **சோதி** என்னும் கொள்கை பெண்ணிய உருவகமாக கருதப்படுகிறது, இக்கடவுள் தமிழ் கடவுளான முருகனின் கையில் இருக்கும் வேலை பிரதிநிதித்துவப்படுத்தும் உருவகமாகும். மேலும் அவரின் தங்கையாக கருதப்படுகிறார்.
# சோதி (தெய்வம்)

## புராணம்

சோதி தேவியை அவரது பிறப்பின் அடிப்படையில் இரண்டு புராணக்கதைகள் வழியாக அறிந்து கொள்ளலாம்.  
முதல் புராணக்கதையின் படி, இவர், இந்துக்கடவுளான சிவனின் நெற்றிக்கண்ணின் ஒளிவட்டத்திலிருந்து வெளிப்படும் சோதியாக, அவரின் மகளாக வெளிப்படுகிறார்.  
இரண்டாவது புராணக்கதையின் படி, சிவனின் நெற்றியில் இருந்து வந்த ஆறு பொறிகளிலிருந்து, முருகன் எப்படி வந்தாரோ அதே போலவே, மற்றொரு இந்துக்கடவுளான பார்வதி தேவியின் நெற்றியில் இருந்து வந்த ஒரு நெருப்புப்பொறியில் இருந்து இந்த சோதிக்கடவுள் வெளிவந்துள்ளார். பார்வதி தேவி தனது மகனான முருகனுக்கு அசுரன் சூரபத்மனை அழிக்க வேல் எனப்படும் ஆயுதமாக இத்தெய்வத்தை உருவாக்கியுள்ளார்.